ભાંડુપ-વેસ્ટમાં રહેતા અમિત સંઘવીએ મિડ-ડે LOCALને કહ્યું હતું કે ‘ભાંડુપ રેલવે-સ્ટેશનના વેસ્ટમાં આઠથી નવ ATVM છે જે બધાં જ બંધ પડ્યાં છે. ઇમર્જન્સીમાં કોઈને ટિકિટ કઢાવવી હોય તો બેચારો જાય કયાં? ટિકિટની લાંબી લાઇનોથી બચવા અને સમય બચાવવા માટે લોકોએ સ્માર્ટ કાર્ડ બનાવ્યા છે, પણ ATVM જ કામ નહીં કરે તો એ હોવાનો કોઈ અર્થ જ નથી રહેતો. થોડા દિવસ પહેલાં આ બાબતે મેં ભાંડુપ રેલવે-સ્ટેશનના મૅનેજરને ફરિયાદ કરી હતી, પણ તેમણે કહ્યું હતું કે ATVMનું રિપેરિંગનું કામ ચાલુ છે, પણ અહીં એવું મને દેખાયું નહોતું.’